Man wat glo Devon aanrand in nog ŉ saak ondersoekCarel Odendaal Die 33-jarige man wat aangekla word in verband met die aanranding op Devon Hofmeyr, word nou glo by nog ŉ aanrandingsaak betrek. Carel Odendaal is verlede week in hegtenis geneem in verband met die aanranding op Hofmeyr in Junie vanjaar. Hy het op 23 Julie in die Pretoria-landdroshof verskyn op aanklag van aanranding met die doel om ernstig te beseer. Die saak is tot 20 Augustus uitgestel. Odendaal is nie in aanhouding nie. Volgens kapt. Colette Weilbach, woordvoerder van die polisie, word daar intussen ondersoek ingestel of Odendaal betrokke was by nog ŉ aanranding nadat ŉ saak by die Garsfontein-polisiestasie aanhangig gemaak is. Hofmeyr is die aand van 6 Junie omstreeks 23:00 buite die Platteland-kuierplek in Centurion erg aangerand. Hofmeyr se kakebeen is afgeslaan en hy het ligte bloeding op die brein opgedoen. Hy is na ŉ hospitaal geneem en moes ŉ operasie ondergaan. Devon is die sanger Steve Hofmeyr se seun. Steve en Devon Hofmeyr. Foto: Facebook